ਅਜੈ ਬੰਗਾ

ਅਜੈ ਪਾਲ ਸਿੰਘ ਬੰਗਾ (ਜਨਮ 10 ਨਵੰਬਰ 1959) ਇੱਕ ਭਾਰਤੀ ਮੂਲ ਦਾ ਅਮਰੀਕੀ ਕਾਰੋਬਾਰੀ ਹੈ ਜੋ ਵਿਸ਼ਵ ਬੈਂਕ ਗਰੁੱਪ ਦਾ ਮੌਜੂਦਾ ਮੁਖੀ ਹੈ। ਉਹ ਜਨਰਲ ਐਟਲਾਂਟਿਕ ਦਾ ਉਪ ਚੇਅਰਮੈਨ ਸੀ ਅਤੇ ਇਸ ਤੋਂ ਪਹਿਲਾਂ ਉਸਨੇ ਮਾਸਟਰਕਾਰਡ ਦੇ ਕਾਰਜਕਾਰੀ ਚੇਅਰਮੈਨ ਵਜੋਂ ਸੇਵਾ ਨਿਭਾਈ। ਇਸ ਤੋਂ ਪਹਿਲਾਂ, ਉਹ ਜੁਲਾਈ 2010 ਤੋਂ ਦਸੰਬਰ 31, 2020 ਤੱਕ ਮਾਸਟਰਕਾਰਡ ਵਿੱਚ ਪ੍ਰਧਾਨ ਅਤੇ ਸੀਈਓ ਦੇ ਅਹੁਦਿਆਂ 'ਤੇ ਰਿਹਾ। ਉਹ ਨੀਦਰਲੈਂਡ-ਅਧਾਰਤ ਨਿਵੇਸ਼ ਹੋਲਡਿੰਗ ਕੰਪਨੀ ਐਕਸੋਰ ਦਾ ਚੇਅਰਮੈਨ ਅਤੇ ਯੂਐਸ ਉਪ ਰਾਸ਼ਟਰਪਤੀ ਕਮਲਾ ਹੈਰਿਸ ਦੇ ਨਾਲ ਮੱਧ ਅਮਰੀਕਾ ਲਈ ਜਨਤਕ-ਨਿੱਜੀ ਭਾਈਵਾਲੀ ਦਾ ਚੇਅਰਮੈਨ ਵੀ ਹੈ।

ਅਜੈ ਬੰਗਾ ਭਾਰਤ ਵਿੱਚ ਨਿਵੇਸ਼ ਕਰਨ ਵਾਲੀਆਂ 300 ਤੋਂ ਵੱਧ ਵੱਡੀਆਂ ਅੰਤਰਰਾਸ਼ਟਰੀ ਕੰਪਨੀਆਂ ਦੀ ਨੁਮਾਇੰਦਗੀ ਕਰਨ ਵਾਲੀ ਯੂ.ਐੱਸ.-ਇੰਡੀਆ ਬਿਜ਼ਨਸ ਕੌਂਸਲ (USIBC) ਦਾ ਸਾਬਕਾ ਚੇਅਰਮੈਨ ਹੈ, ਅਤੇ ਇੰਟਰਨੈਸ਼ਨਲ ਚੈਂਬਰ ਆਫ਼ ਕਾਮਰਸ ਦਾ ਚੇਅਰਮੈਨ ਹੈ।

19 ਅਕਤੂਬਰ 2014 ਨੂੰ, ਉਹ ਵੱਕਾਰੀ ਮੈਗਜ਼ੀਨ ਹਾਰਵਰਡ ਬਿਜ਼ਨਸ ਰਿਵਿਊ ਦੁਆਰਾ ਜਾਰੀ ਸਾਲ 2014 ਵਿੱਚ ਵਿਸ਼ਵ ਦੇ 100 ਸਰਵੋਤਮ ਪ੍ਰਦਰਸ਼ਨ ਕਰਨ ਵਾਲੇ ਸੀਈਓਜ਼ ਦੀ ਸੂਚੀ ਵਿੱਚ ਵੀ ਸ਼ਾਮਲ ਸੀ। ਉਹ ਇਸ ਸੂਚੀ 'ਚ 64ਵੇਂ ਸਥਾਨ 'ਤੇ ਹੈ। ਸੂਚੀ ਵਿੱਚ ਸ਼ਾਮਲ ਕਰਨ ਵਾਲਾ ਉਹ ਭਾਰਤੀ ਮੂਲ ਦਾ ਇਕਲੌਤਾ ਵਿਅਕਤੀ ਹੈ। 

2023 ਵਿਚ ਅਮਰੀਕੀ ਰਾਸ਼ਟਰਪਤੀ ਜੋ ਬਾਈਡਨ ਵੱਲੋ ਸਟਰਕਾਰਡ ਦੇ ਸਾਬਕਾ ਸੀਈਓ ਦਸਤਾਰਧਾਰੀ ਸਿੱਖ ਅਜੈ ਪਾਲ ਸਿੰਘ ਬੰਗਾ ਨੂੰ ਵਿਸ਼ਵ ਬੈਂਕ ਦਾ ਨਵਾਂ ਮੁਖੀ ਨਿਯੁਕਤ ਕੀਤਾ ਗਿਆ ਹੈ।

 ਕੈਰੀਅਰ 
ਫਰਵਰੀ 2015 ਵਿੱਚ, ਰਾਸ਼ਟਰਪਤੀ ਬਰਾਕ ਓਬਾਮਾ ਨੇ ਬੰਗਾ ਨੂੰ ਵਪਾਰ ਨੀਤੀ ਅਤੇ ਗੱਲਬਾਤ ਲਈ ਰਾਸ਼ਟਰਪਤੀ ਦੀ ਸਲਾਹਕਾਰ ਕਮੇਟੀ ਦੇ ਮੈਂਬਰ ਵਜੋਂ ਸੇਵਾ ਕਰਨ ਲਈ ਨਿਯੁਕਤ ਕੀਤਾ।

2020 ਦੀਆਂ ਚੋਣਾਂ ਤੋਂ, ਬੰਗਾ ਮੱਧ ਅਮਰੀਕਾ ਲਈ ਸਾਂਝੇਦਾਰੀ ਦੇ ਚੇਅਰਮੈਨ ਵਜੋਂ ਉਪ ਰਾਸ਼ਟਰਪਤੀ ਕਮਲਾ ਹੈਰਿਸ ਦੇ ਬਾਹਰੀ ਸਲਾਹਕਾਰ ਰਹੇ ਹਨ ਜਿੱਥੇ ਉਨ੍ਹਾਂ ਵਪਾਰਕ ਨੇਤਾਵਾਂ ਦੇ ਇੱਕ ਸਮੂਹ ਦੀ ਅਗਵਾਈ ਕੀਤੀ ਹੈ ਜਿਨ੍ਹਾਂ ਨੇ ਉਨ੍ਹਾਂ ਨੂੰ ਅਲ ਸਲਵਾਡੋਰ, ਗੁਆਟੇਮਾਲਾ ਅਤੇ ਹੋਂਡੁਰਾਸ ਵਿੱਚ ਪ੍ਰਸ਼ਾਸਨ ਦੇ ਕੰਮ ਬਾਰੇ ਸਲਾਹ ਦਿੱਤੀ ਹੈ।

23 ਫਰਵਰੀ, 2023 ਨੂੰ, ਬੰਗਾ ਨੂੰ ਰਾਸ਼ਟਰਪਤੀ ਬਾਈਡਨ ਦੁਆਰਾ ਵਿਸ਼ਵ ਬੈਂਕ ਦੀ ਅਗਵਾਈ ਕਰਨ ਲਈ ਨਾਮਜ਼ਦ ਕੀਤਾ ਗਿਆ ਸੀ । 3 ਮਈ, 2023 ਨੂੰ, ਵਿਸ਼ਵ ਬੈਂਕ ਨੇ ਅਜੇ ਬੰਗਾ ਨੂੰ ਇਸਦੇ ਚੌਦਵੇਂ ਪ੍ਰਧਾਨ ਵਜੋਂ ਪੁਸ਼ਟੀ ਕੀਤੀ, ਅਤੇ 2 ਜੂਨ, 2023 ਨੂੰ ਆਪਣਾ ਕਾਰਜਕਾਲ ਸ਼ੁਰੂ ਕੀਤਾ। 

 ਸਨਮਾਨ 
ਅਜੈ ਪਾਲ ਸਿੰਘ ਬੰਗਾ [16 ਵਿਚ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਤ ਕੀਤਾ ਗਿਆ ਸੀ।
ਹਵਾਲੇ

ਸ਼੍ਰੇਣੀ:ਭਾਰਤੀ ਮੂਲ ਦੇ ਅਮਰੀਕੀ ਲੋਕ
ਸ਼੍ਰੇਣੀ:ਅਮਰੀਕੀ ਲੋਕ
ਸ਼੍ਰੇਣੀ:ਜਨਮ 1956
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ ਲੋਕ
ਸ਼੍ਰੇਣੀ:ਭਾਰਤੀ ਸਿੱਖ
ਸ਼੍ਰੇਣੀ:ਅਮਰੀਕੀ ਸਿੱਖ
ਸ਼੍ਰੇਣੀ:ਪੰਜਾਬੀ ਮੂਲ ਦੇ ਅਮਰੀਕੀ ਲੋਕ
ਸ਼੍ਰੇਣੀ:ਵਿਸ਼ਵ ਬੈਂਕ ਸਮੂਹ ਦੇ ਪ੍ਰਧਾਨ